Mødet er åbnet. Fra medlem af Folketinget hr. Alex Ahrendtsen (DF), der har orlov, har jeg modtaget meddelelse om, at han fra og med den 1. oktober 2020 atter kan give møde i Tinget. Fru Pernille Bendixens (DF) hverv som midlertidigt medlem af Folketinget ophører fra nævnte dato at regne.
De punkter, som er opført som nr. 1, 2 og 3 på dagsordenen, kan kun med Tingets samtykke behandles i dette møde. Hvis ingen gør indsigelse, betragter jeg samtykket som givet. Det er givet.
Der er stillet ændringsforslag. Er der nogen, der ønsker at udtale sig? Da det ikke er tilfældet, er forhandlingen sluttet, og vi går til afstemning.
Ønskes afstemning om ændringsforslag nr. 1-4, tiltrådt af udvalget? De er vedtaget. Jeg foreslår, at lovforslaget går direkte til tredje behandling uden fornyet udvalgsbehandling. Hvis ingen gør indsigelse, betragter jeg det som vedtaget. Det er vedtaget.
Der er stillet ændringsforslag. Er der nogen, der ønsker at udtale sig? Da det ikke er tilfældet, er forhandlingen sluttet, og vi går til afstemning.
Der stemmes først om ændringsforslag til lovforslag nr. L 212: Ønskes afstemning om ændringsforslag nr. 1-3, tiltrådt af udvalget? De er vedtaget. Der stemmes herefter om ændringsforslag til lovforslag nr. L 213: Ønskes afstemning om ændringsforslag nr. 3 og 4 uden for betænkningen af beskæftigelsesministeren eller om ændringsforslag nr. 1 og 2, tiltrådt af udvalget? De er vedtaget. Jeg foreslår, at lovforslagene går direkte til tredje behandling uden fornyet udvalgsbehandling. Hvis ingen gør indsigelse, betragter jeg dette som vedtaget. Det er vedtaget.
Der er ikke mere at foretage i dette møde. Næste møde afholdes i dag, om ca. 10 minutter, hvor der skal stemmes om den endelige vedtagelse af L 211, L 212 og L 213.